VGI ใช้สิทธิซื้อหุ้นเพิ่มทุน “แอโร มีเดีย” รวมถือหุ้น 30%
VGI ใช้สิทธิซื้อหุ้นเพิ่มทุน "แอโร มีเดีย" จำนวน 10,700 หุ้น ส่งผลให้ถือหุ้นเพิ่มเป็น 30% จากเดิม 20%
18 ส.ค. 2559

นายมารุต อรรถไกวัลวที  กรรมการบริหาร และกรรมการผู้อำนวยการใหญ่ บริษัท วี จี ไอ โกลบอล มีเดีย จำกัด (มหาชน) หรือ VGI เปิดเผยว่า บริษัท แอโร มีเดีย กรุ๊ป จำกัด (เดิมชื่อบริษัท แอลอีดี แอดวานซ์ จำกัด) ซึ่งเป็นบริษัทที่ VGI ถือหุ้น 20% ได้เพิ่มทุนจดทะเบียนจาก 75,000,000 บาท แบ่งออกเป็นหุ้นสามัญจำนวน 75,000 หุ้น มูลค่าที่ตราไว้หุ้นละ 1,000 บาท เป็น 85,700,000 บาท แบ่งออกเป็นหุ้นสามัญจำนวน 85,700 หุ้น มูลค่าที่ตราไว้หุ้นละ 1,000 บาท
ทั้งนี้ VGI ใช้สิทธิจองซื้อหุ้นสามัญเพิ่มทุนจำนวน 10,700 หุ้น ส่งผลให้ปัจจุบันถือหุ้นในแอโร มีเดีย จำนวน 25,701 หุ้น คิดเป็น 30% ของทุนจดทะเบียนของแอโร มีเดีย จากเดิมที่ถือหุ้นในสัดส่วน 20% ซึ่งเป็นไปตามสิทธิซื้อหุ้นสามัญของแอโร มีเดียเพิ่มเติมได้อีกในอนาคต หากมีการเพิ่มทุนเพื่อให้สัดส่วนการถือหุ้นรวมทั้งสิ้นไม่เกิน 30%